Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: Az 1992. évi XXII. törvény a Munka Törvénykönyvéről.
Paragraph Index: 5534

3. Tudománypolitikai Főosztály A Tudománypolitikai Főosztály (jelen alfejezet alkalmazásában a továbbiakban: Főosztály) feladata a Kormány tudománypolitikájának, valamint a felsőoktatás irányításával összefüggő fejlesztési feladatok előkészítésének és végrehajtásának biztosítása. A Főosztály működteti a TTPK Titkárságát. 3.1. A Főosztály ellátja a Kormány tudománypolitikájához kapcsolódó, valamint a felsőoktatási tudományos képzéssel, tehetséggondozással és alkotó művészeti tevékenységgel és támogatással kapcsolatos ágazati tervezési, végrehajtási feladatokat. 3.2. Figyelemmel kíséri, és elemzésekkel támasztja alá a tudomány- és felsőoktatás-politikai döntések hatásait. Elvégzi a felsőoktatási minőségpolitikával kapcsolatban az OKM-et terhelő feladatokat, segíti az intézményi belső minőségbiztosítás fejlesztését az államilag elismert képzések és a kapacitás tekintetében. Koordinálja a minőségértékelés és minőség-ellenőrzés folyamatát. 3.3. Elősegíti a felsőoktatás sikeres részvételét a regionális tudásközpontok kialakításában a hazai, az uniós és más nemzetközi tudományos kutatási és fejlesztési programokban. Ellátja az elektronikus információs szolgáltatás (EISZ) nemzeti program szakmai koordináló szerepét. 3.4. A Főosztály előkészíti a Magyar Tudományos Akadémia és az Országos Tudományos Alapprogramok kormányzati képviseletével kapcsolatos intézkedéseket. 3.5. Gondozza a felügyeleti terület vezetője által hatáskörébe utalt fejlesztési programokat, az ágazati fejlesztési feladatokat, az uniós források felhasználásával megvalósuló fejlesztéseket, a végzett hallgatók pályakövetési rendszerének működtetését és fejlesztését.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes